b'\n_START_ARTICLE_\nGeorge L. Fox\n_START_SECTION_\n\xc5\xbdivljenje\n_START_PARAGRAPH_\nRodil se je leta 1900 v Lewistownu (Pensilvanija) v dru\xc5\xbeini s petimi otroci. Ko je bil star 17 let, je pobegnil od doma in se pridru\xc5\xbeil Kopenski vojski ZDA. Kot medicinski stre\xc5\xbenik je slu\xc5\xbeil na zahodni fronti prve svetovne vojne; za zaslu\xc5\xbeno slu\xc5\xbeenje je prejel srebrno zvezdo, \xc5\xa1krlatno srce in francoski vojni kri\xc5\xbeec. _NEWLINE_Po koncu vojne je kon\xc4\x8dal srednjo \xc5\xa1olo in se za kraj\xc5\xa1i \xc4\x8das zaposlil pri Trust Company. Nato pa je nadaljeval \xc5\xa1olanje na Moody Bible Institute in Illinois Wesleyan University, kjer je leta 1931 tudi diplomiral. Leta 1923 se je poro\xc4\x8dil in naslednje leto se je rodil njegov sin Wyatt Ray. _NEWLINE_Postal je potujo\xc4\x8di pridigar, ki je deloval v Downsu (Illinois) in Ryju (New Hampshire). Pozneje se je vpisal \xc5\xa1e na \xc5\xa0olo teologije Univerze Boston in leta 1934 je prejel duhovni\xc5\xa1ko posve\xc4\x8denje._NEWLINE_Istega leta je postal \xc5\xbeupnijski duhovnik v Waitsu (Vermont) in istega leta se mu je rodila \xc5\xa1e h\xc4\x8di, Mary Elizabeth. Pozneje je \xc5\xa1e dvakrat zamenjal cerkev v Vermontu in postal tudi dr\xc5\xbeavni kaplan in zgodovina Ameri\xc5\xa1ke legije. Potem, ko je Japonska napadla ZDA, se je Fox leta 1942 ponovno vpisal v Kopensko vojsko, medtem ko se je njegov sin isti dan vpisal v Korpus mornari\xc5\xa1ke pehote ZDA. _NEWLINE_Pozno leta 1942 je bil preme\xc5\xa1\xc4\x8den v Camp Myles Standish (Taunton, Massachusetts), kjer je kon\xc4\x8dal Kaplansko \xc5\xa1olo na Univerze Harvard. Tu je spoznal tudi preostale tri kaplane iz \xc4\x8detverice.'